wannaphong/clean_thaiwikipedia huggingface dataset:
# พ.ศ. 2573
พุทธศักราช 2573 ตรงกับปีคริสต์ศักราช 2030 เป็นปีปกติสุรทินที่วันแรกเป็นวันอังคารตามปฏิทินเกรกอเรียน และเป็น
 ปีจอ โทศก จุลศักราช 1392 (วันที่ 16 เมษายน เป็นวันเถลิงศก)

 เหตุการณ์ 
 8–24 กุมภาพันธ์ - กีฬาโอลิมปิกฤดูหนาว 2030 จะจัดขึ้นที่เฟรนช์แอลป์ ประเทศฝรั่งเศส
 25 กันยายน - ครบรอบ 100 ปีชาตกาลของราชาเพลงลูกทุ่ง สุรพล สมบัติเจริญ
 ซาอุดีอาระเบียจะไม่มีน้ำมันส่งออกอีกต่อไป http://blogs.aljazeera.com/blog/middle-east/saudis-may-not-have-oil-export-2030
 โลกจะต้องการอาหารอย่างน้อย 50 % พลังงาน 45 % และน้ำ 30 % มากกว่าความต้องการในปี ค.ศ. 2012 
 รถของ John wick ซ่อมเสร็จในปีนี้

 วันสำคัญทางศาสนาและพิธีกรรม 
 3 กุมภาพันธ์ - วันตรุษจีน
 13-15 เมษายน - สงกรานต์
 25 ธันวาคม - วันคริสต์มาส
# พ.ศ. 2574
พุทธศักราช 2574 ตรงกับปีคริสต์ศักราช 2031 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น

 ปีกุน ตรีศก จุลศักราช 1393 (วันที่ 16 เมษายน เป็นวันเถลิงศก)

 เหตุการณ์ 
1 มกราคม - วันคล้ายวันพระบรมราชสมภพ พระบาทสมเด็จพระมงกุฎเกล้าเจ้าอยู่หัว ครบ 150 ปี
 6 มกราคม - วันสถาปนาโดริโทส
17 มีนาคม - ปรากฏการณ์ดาวศุกร์เคลื่อนที่ผ่านดาวยูเรนัส
 29 ตุลาคม - ปรากฏการณ์ดาวศุกร์เคลื่อนที่ผ่านดาวยูเรนัส
 6 พฤศจิกายน - เครื่องไทม์แมชชีนเครื่องแรกของโลกถูกสร้างโดย เอ็ดวิน เอกวาดอร์ นักประดิษฐ์ชาวเบลเยื่ยม
 17 ธันวาคม - ปรากฏการณ์โลกเคลื่อนที่ผ่านดาวยูเรนัส

 วันสำคัญทางศาสนาและพิธีกรรม 
 23 มกราคม - วันตรุษจีน
 13-15 เมษายน - สงกรานต์
 25 ธันวาคม - วันคริสต์มาส
# พ.ศ. 2576
พุทธศักราช 2576 ตรงกับปีคริสต์ศักราช 2033 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น

 ปีฉลู เบญจศก จุลศักราช 1395 (วันที่ 16 เมษายน เป็นวันเถลิงศก)

 เหตุการณ์ 

 วันสำคัญทางศาสนาและพิธีกรรม 
 31 มกราคม - วันตรุษจีน
 14 กุมภาพันธ์ - วันมาฆบูชา
 13-15 เมษายน - สงกรานต์
 13 พฤษภาคม - วันวิสาขบูชา
 11 กรกฎาคม - วันอาสาฬหบูชา
 12 กรกฎาคม - วันเข้าพรรษา
 8 ตุลาคม - วันออกพรรษา
 6 พฤศจิกายน - วันลอยกระทง
 25 ธันวาคม - วันคริสต์มาส
# พ.ศ. 2569
พุทธศักราช 2569 ตรงกับปีคริสต์ศักราช 2026 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน และเป็น
 ปีมะเมีย อัฐศก จุลศักราช 1388 (วันที่ 16 เมษายน เป็นวันเถลิงศก)

 เหตุการณ์ 
 1 มกราคม - ครบรอบ 150 ปี ชาตกาลของเจ้าพระยาธรรมศักดิ์มนตรี (สนั่น เทพหัสดิน ณ อยุธยา)
 17 กุมภาพันธ์ – สุริยุปราคาวงแหวนAnnular Solar Eclipse of 2026 Feb 17
 12 สิงหาคม – สุริยุปราคาเต็มดวง โดยคาดว่าจะเคลื่อนผ่านมหาสมุทรอาร์กติก กรีนแลนด์ ไอซ์แลนด์ มหาสมุทรแอตแลนติก และตอนเหนือของสเปน

 เหตุการณ์ไม่ทราบวัน 
 ซากราดาฟามีเลียในนครบาร์เซโลนา ประเทศสเปน ซึ่งเริ่มก่อสร้างตั้งแต่ปี ค.ศ. 1882 มีกำหนดเสร็จสิ้นในปีนี้
 เครื่องกำเนิดความร้อนและไฟฟ้าจากพลูโทเนียมบนยานโคจรห้องทดลองวิทยาศาสตร์ดาวอังคาร (Mars Science Laboratory) จะหยุดทำงาน
 การแข่งขันฟุตบอลโลก 2026
 การเลือกเลขาธิการสหประชาชาติคนใหม่
 ประชากรโลกเพิ่มขึ้นเกิน 8 พันล้านคน

 บันเทิงคดีที่อ้างอิงถึงปีนี้ 
 เกมคอมพิวเตอร์ 
 Apollo Justice: Ace Attorney (พ.ศ. 2550)
 Call of Duty: Black Ops II (พ.ศ. 2553) เหตุการณ์ตอนจบเกิดขึ้นในปีนี้

 ภาพยนตร์ 
 เมโทรโพลิส เมืองล่าหุ่นยนต์ (Metropolis) (พ.ศ. 2470)
 ล่าตายมนุษย์กลายพันธุ์ (Doom) (พ.ศ. 2548) เหตุการณ์ตอนหนึ่งเกิดในปีนี้
 รุ่งอรุณแห่งพิภพวานร (Dawn of the Planet of the Apes) (พ.ศ. 2557) เหตุการณ์ในภาพยนตร์เกิดขึ้น 10 ปีหลังการระบาดซึ่งคร่าชีวิตมนุษย์เกือบทั้งหมดบนโลก

 วรรณกรรม 
 "Red Mars" เรื่องราวเริ่มต้นในปีนี้

 โทรทัศน์ 
 Star Trek: Enterprise ตอน "In a Mirror, Darkly" (พ.ศ. 2548) เกิดสงครามโลกครั้งที่สามตั้งแต่ปีนี้ไปจนถึงปี พ.ศ. 2596
 ฟรินจ์ เลาะปมพิศวงโลก ตอน "The Day We Died" (พ.ศ. 2554) ปีเตอร์เดินทางข้ามเวลามาปีนี้ ซึ่งเป็นปีที่โอลิเวีย ดันแฮมเสียชีวิต
# ปีแยร์ เดอ แฟร์มา
ปีแยร์ เดอ แฟร์มา ( ; 17 สิงหาคม 1601 หรือ 1607/8Klaus Barner (2001): How old did Fermat become? Internationale Zeitschrift für Geschichte und Ethik der Naturwissenschaften, Technik und Medizin. ISSN 0036-6978. Vol 9, No 4, pp. 209-228. - 12 มกราคม 1665) เป็นชาวฝรั่งเศส ผู้เป็นนักกฎหมายประจำสภานิติบัญญัติประจำแคว้นตูลูซ และเป็นนักคณิตศาสตร์มือสมัครเล่นที่ได้ชื่อเสียงมาจากริเริ่มพัฒนาการหลายแขนงอันนำไปสู่แคลคูลัสกณิกนันต์ (infinitesimal calculus) รวมถึง การกะความเท่าเทียม (adequality) โดยเฉพาะอย่างยิ่ง เป็นที่นิยมกันว่า เขาค้นพบวิธีดั้งเดิมสำหรับคำนวณเส้นโค้งที่กว้างที่สุดและที่เล็กที่สุด อันเทียบได้กับ เส้นโค้งลักษณะเฉพาะ (characteristic curve) ในสมการเชิงอนุพันธ์ในวิชาการปัจจุบัน นอกจากนี้ เขายังเป็นมีชื่อเสียงในเรื่องงานค้นคว้าเกี่ยวกับทฤษฎีจำนวน ด้วย
# พ.ศ. 2571
พุทธศักราช 2571 ตรงกับปีคริสต์ศักราช 2028 เป็นปีอธิกสุรทินที่วันแรกเป็นวันเสาร์ตามปฏิทินเกรกอเรียน และเป็น
 ปีวอก สัมฤทธิศก จุลศักราช 1390 (วันที่ 16 เมษายน เป็นวันเถลิงศก)

 เหตุการณ์ 
 14 เมษายน - เกิดสุริยุปราคาบางส่วน
 8 พฤษภาคม – การเลือกตั้งประธานาธิบดีฟิลิปปินส์ปี 2028
 26 มิถุนายน - ดาวเคราะห์น้อย (153814) 2001 WN5 จะโคจรเฉียดโลกที่ระยะห่าง 0.00166 หน่วยดาราศาสตร์ (248,000 กิโลเมตร หรือ 154,000 ไมล์) จากโลก
 14 – 31 กรกฎาคม – การแข่งขันกีฬาโอลิมปิกฤดูร้อนครั้งที่ 34 ณ นครลอสแอนเจลิส รัฐแคลิฟอร์เนีย สหรัฐอเมริกา
 22 กรกฎาคม – เกิดสุริยุปราคาเต็มดวง สามารถมองเห็นได้ทั่วประเทศออสเตรเลีย รวมทั้งซิดนีย์และนิวซีแลนด์ด้วย
 15 – 27 สิงหาคม – การแข่งขันกีฬาพาราลิมปิกฤดูร้อน 2028 ณ ลอสแอนเจลิส รัฐแคลิฟอร์เนีย สหรัฐอเมริกา
 26 ตุลาคม – ดาวเคราะห์น้อย (35396) 1997 XF11 จะโคจรเฉียดโลกที่ระยะห่าง 0.0062 หน่วยดาราศาสตร์ (930,000 กิโลเมตร หรือ 580,000 ไมล์) จากโลก

 วันสำคัญทางศาสนาและพิธีกรรม
# ภาษาม๊อก
ภาษาม๊อก หรือภาษาอะม๊อก  เป็นภาษาหนึ่งในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยปะหล่องซึ่งพูดอยู่ในบริเวณตะวันตกเฉียงเหนือ และตะวันออกเฉียงเหนือ ของจังหวัดเชียงใหม่ ริมแม่น้ำวังเป็นภาษาที่ใกล้ตาย พบผู้พูดเพียง 7 คนเมื่อ พ.ศ. 2524
# อรัญญา ประทุมทอง
อรัญญา ประทุมทอง (ปุ้ย) นักแสดง มีผลงานการแสดงละครเช่น เรื่อง สะใภ้จ้าว และ น่ารัก ทางไทยทีวีสีช่อง 3

ปัจจุบันกำลังศึกษาระดับปริญญาโท  คณะนิเทศศาสตร์ มหาวิทยาลัยธุรกิจบัณฑิตย์
สาขา  นิเทศศาสตร์ธุรกิจ

ผลงานละครโทรทัศน์ 
 คุณแม่เพื่อนรัก (2533) ช่อง 7
 ปีศาจหรรษา (2534) ช่อง 5
 สายฟ้าสลาตัน (2534) ช่อง 7
 สี่แยกนี้อายุน้อย (2535) ช่อง 3
  ชีวิตเปื้อนฝุ่น   (2535) ช่อง 7
 บ้านผีเพี้ยน (2535) ช่อง 7 
 บัลลังก์เมฆ (2536) ช่อง 5 
 แม่จอมยุ่ง (2536) ช่อง 3
 ซุปเปอร์ปั๊ม (2537)ช่อง 3
 กุหลาบที่ไร้หนาม (2540) ช่อง 7 
 ซึมน้อยหน่อยกะล่อนมากหน่อย (2540) ช่อง 3
 ปลื้ม (2540) ช่อง 3
 ซอสามสาย (2540) ช่อง 3
 กัลปังหา (2541) ช่อง 3
 ตำรับรัก (2542) ช่อง 3
 หัวใจป้ายแดง (2542) ช่อง 7
เจ้าสาวปริศนา (2542) ช่อง 3
 สาวน้อยคาเฟ่ (2543) ช่อง 3 (รับเชิญ)
 บ้านทรายทอง (2543) ช่อง 3
 ขมิ้นกับปูน (2544) ช่อง 3 (รับเชิญ)
 สามีเงินผ่อน (2544) ช่อง 3
 สะใภ้จ้าว (2545) ช่อง 3
 เจ้านายวัยกระเตาะ (2546) ช่อง 3
 ทับเทวา (2546) ช่อง 7
 สาทรดอนเจดีย์ (2548) ช่อง 3
 เจ้าบ่าวก้นครัว (2548) ช่อง 3
 แต่ปางก่อน (2548) ช่อง 3
 นางบาป (2548) ช่อง 3
 น่ารัก (2549) ช่อง 3
 ดวงใจปาฏิหาริย์ (2549) ช่อง 7
 เหยื่อมาร (2549) ช่อง 3
 รักปาฏิหาริย์ (2554) ช่อง 3
 แค้นเสน่หา (2556) ช่อง 3
 ไอ้คุณผี (2556) ช่อง 3 
 พลับพลึงสีชมพู (2558) ช่อง 3
 คุณหญิงนอกทำเนียบ (2558) ช่อง 8 
 เจ้าบ้าน เจ้าเรือน (2559) ช่อง 3
 นางโชว์ (2559) ช่อง 3 (รับเชิญ)
 LOVE COMPLEX คอนโดวุ่น จุ้นรัก (2560) ช่อง 9
 กามเทพซ้อนกล (2560) ช่อง 3
 เสน่หามายา (2561) ช่อง 7
 นายร้อยสอยดาว (2561) ช่อง 5
 หน้ากากแก้ว (2561) ช่องวัน 31 (รับเชิญ)
 พชรมนตรา (2562) ช่อง 7
 กลิ่นกาสะลอง (2562) ช่อง 3
 พยัคฆ์ร้ายสาย(ส)ลับ (2562) ช่อง ทรูโฟร์ยู
 Hotel Stars สูตรรักนักการโรงแรม (2562) ช่อง 3
 หนี้เสน่หา (2563) ช่องวัน 31 (รับเชิญ)
 พระจันทร์ซ่อนดาว (2564) ช่อง 3
 มัจฉาอันดา (2565) ช่อง 8
 สงครามดอกไม้ (2565) ช่อง GMM25
 Junk Mail จดหมายที่ไม่ถูกเปิด ตอนที่ 4 จดหมายจากครูอาร์ต (2565) ช่อง Thai PBS
 พระนคร ๒๔๑๐ (2566) ช่องวัน 31
 มนตราฟ้าฟื้น (2566) ช่อง 7
 กลิ่นมาลี (2567) ช่องวัน 31
 เหนือพรหมลิขิต (2568) ช่อง 3

 โฆษณา 
 โฆษณาจักรยานยนต์ Suzuki Akira ร่วมกับ (สุภาภรณ์ คำนวณศิลป์)
 โฆษณาแป้งหอมฮูลาฮูล่า

 พิธีกร 
  รายการ เมนูดูชี้ช่องรวย
  รายการ โต๊ะกลมบันเทิง

 ละครเวที 
 ละครเพลง "ดุจดวงใจไทยทั้งผอง เดอะมิวสิคัล" (13 ตุลาคม 2560) รับบท สมใจ
# พระยากัลยาณไมตรี
พระยากัลยาณไมตรี เป็นบรรดาศักดิ์ซึ่งสามารถหมายถึง

 พระยากัลยาณไมตรี (เจนส์ ไอเวอร์สัน เวสเตนการ์ด) (Jens Iverson Westengard)
 พระยากัลยาณไมตรี (ฟรานซิส บี. แซร์) (Dr. Francis B. Sayre) - อาจารย์คณะนิติศาสตร์ มหาวิทยาลัยฮาร์วาร์ด
# ขี้เปียก
ขี้เปียก  คือ เซลล์เยื่อบุที่หลุดลอก ไขมันผิวหนังและความชื้นรวมกัน เกิดขึ้นทั้งในอวัยวะสืบพันธุ์สัตว์เลี้ยงลูกด้วยนมเพศเมียและเพศผู้ 

คือคราบตะกรันที่เกาะตามอวัยวะเพศชาย เป็นส่วนผสมของเซลล์ที่ตายแล้วและมูกเมือกซึ่งมักจะติดอยู่บริเวณคอขอตใต้ผิวหนังองคชาต และเป็นแหล่งสะสมของเชื้อแบคทีเรีย เมื่อผสมเข้ากับสารคัดหลั่งจากต่อมต่าง ๆ เช่น ต่อม Tyson Gland และเหงื่อไคลที่อยู่บริเวณส่วนปลายของอวัยวะเพศชายแล้ว จึงทำให้ขี้ไคลบริเวณดังกล่าวมีลักษณะเปียกชื้น จึงเรียกกันว่า "ขี้เปียก" ซึ่งจะมีกลิ่นเหม็นเฉพาะตัว และเป็นแหล่งสะสมเชื้อโรคได้เป็นอย่างดี เนื่องจากส่วนปลายขององคชาตยังไม่เปิดออกมาเลยมีเศษความสกปรกหมักหมมอยู่เป็นจำนวนมาก ซึ่งเมื่อมีการอักเสบอาจทำให้ติดเชื้อได้ โดยคราบชนิดนี้จะมีในผู้หญิงเช่นกัน

 การทำความสะอาด 
ขี้เปียกหากไม่ชำระล้างให้สะอาดก่อนลงมือปฏิบัติกิจกรรมทางเพศ จะตกลงไปภายในช่องคลอดของฝ่ายหญิงในระหว่างที่ร่วมรักกัน เมื่อตกลงไปภายในก็จะไปกองอยู่บนปากมดลูกของฝ่ายหญิง ทำให้เกิดการระคายเคืองเป็นประจำสม่ำเสมอ นานไป ๆ ก็จะทำให้เซลล์ของผิวบริเวณปากมดลูกเปลี่ยนแปลงกลายไปเป็นเซลล์มะเร็งปากมดลูกได้ และมีงานวิจัยพบว่าตัว Smegma เองก็เป็นสารก่อมะเร็งองคชาตได้ด้วย

ควรทำความสะอาดด้วยการดึงหนังหุ้มองคชาตให้ร่นขึ้นมาจนถึงคอขอต และใช้สบู่ถูให้คราบหลุดออกและล้างออกด้วยน้ำสะอาด หรือจะทำความสะอาดไปพร้อมกับการอาบน้ำทุกครั้งก็ได้ เพราะเพียงแค่ปัสสาวะเพียงหยดหรือ 2 หยดที่เหลือไว้ เมื่อรวมกับเหงื่อไคลก็เกิดขี้เปียกได้

 อ้างอืง
# ภาษาพรัช
ภาษาพรัช (ब्रज भाषा; Braj Bhasa) หรือพรัช ภาษา หรือภาษาไทหาอาตี เป็นภาษากลุ่มอินโด-อารยันใกล้เคียงกับภาษาฮินดี โดยมากมักถือเป็นสำเนียงของภาษาฮินดี และมีวรรณคดีภาษาฮินดีเขียนด้วยภาษานี้เป็นจำนวนมากก่อนจะเปลี่ยนไปใช้บบภาษาขาริโพลีลลเป็นสำเนียงมาตรฐานหลังจากได้รับเอกราช 

มีผู้พูดมากกว่า 42,000 คน ในบริเวณ พรัช ภูมีที่เคยเป็นรัฐในสมัยมหาภารตะ หลักฐานจากศาสนาฮินดูโบราณเช่น ภควัตคีตา อาณาจักรของกษัตริย์กัมส์อยู่ในบริเวณพรัช (รู้จักในชื่อวิรัชหรือวิราฏ) ซึ่งเป็นดินแดนที่พระกฤษณะเกิดและใช้ชีวิตวัยเด็กที่นั่น บริเวณดังกล่าวนี้อยู่ในบริเวณอังคระ-มถุรา ซึ่งขยายออกไปได้ไกลถึงเดลฮี ในอินเดียสมัยใหม่ ดินแดนนี้อยู่ทงตะวันตกเฉียงเหนือของรัฐอุตตรประเทศ ตะวันออกสุดของรัฐราชสถาน และทางใต้สุดของรัฐหรยณะ ปัจจุบัน พรัช ภูมีเป็นที่รู้จักในนามเขตวัฒนธรรมมากว่ารัฐในอดีต ภาษาพรัชเป็นภาษาพื้นเมืองของบริเวณนี้และมีกวีที่มีชื่อเสียงมากมาย ใกล้เคียงกับภาษาอวธีที่ใช้พูดในบริเวณใกล้เคียงคือเขตอวัธมาก

 วรรณคดี 
วรรณคดีส่วนใหญ่เป็นวรรณคดีศักดิ์สิทธิ์บอกถึงความสัมพันธ์ระหว่างมนุษย์กับพระเจ้า นอกจากนั้นเป็นงานเขียนในมุมมองของผู้หญิงที่แต่งโดยกวีผู้ชาย ตัวอย่างได้แก่ พุทธจริต แต่งโดย จรยา ราม จันทรา ศุขลา บทกวีซูฟี แต่งโดย อามีร์ ขุสโร และงานเขียนของภักติ

พรัช
# รายชื่อการแข่งขันคณิตศาสตร์
การแข่งขันคณิตศาสตร์ เป็นการแข่งขันที่ผู้เข้าแข่งขันจะต้องทำข้อสอบวิชาคณิตศาสตร์ ซึ่งข้อสอบอาจจะเป็นรูปแบบตัวเลือก เติมคำตอบ หรือแสดงวิธีทำ

 ระดับนานาชาติ 
 คณิตศาสตร์โอลิมปิก (International Mathematical Olympiad: IMO)
 คณิตศาสตร์โอลิมปิกระดับมหาวิทยาลัย (International Mathematics Competition for University Students: IMC)
 การแข่งขันคณิตศาสตร์โลก ระหว่างประเทศ (Invitational World Youth Mathematics Inter-city Competition: IWYMIC) การแข่งขันคณิตศาสตร์ระดับมัธยมต้น
 การแข่งขันคณิตศาสตร์โลก ระดับประถมศึกษา (Primary Mathematics World Contest: PMWC)

 ระดับภูมิภาค 
 การแข่งขันคณิตศาสตร์เอเชีย-แปซิฟิก (Asian Pacific Mathematics Olympiad: APMO) การแข่งขันคณิตศาสตร์ของประเทศในทวีปเอเชียและทวีปอเมริกา
 การแข่งขันคณิตศาสตร์บอลข่าน (Balkan Mathematical Olympiad) การแข่งขันคณิตศาสตร์ของประเทศในกลุ่มบอลข่าน
 การแข่งขันคณิตศาสตร์นอร์ดิก (Nordic mathematical competition: NMC) การแข่งขันคณิตศาสตร์ของประเทศในกลุ่มนอร์ดิก
 การแข่งขันคณิตศาสตร์วิลเลียม โลเวลล์ พุทนัม (William Lowell Putnam Mathematical Competition) การแข่งขันคณิตศาสตร์ระดับมหาวิทยาลัยในสหรัฐอเมริกาและแคนาดา

 ระดับประเทศ
# การแข่งขันคณิตศาสตร์เอเชีย-แปซิฟิก
การแข่งขันคณิตศาสตร์เอเชีย-แปซิฟิก (Asian Pacific Math Olympiad: APMO) เป็นการแข่งขันคณิตศาสตร์ของประเทศในทวีปเอเชียและทวีปอเมริกา จัดขึ้นทุกปีในช่วงเดือนมีนาคม โดยจัดขึ้นครั้งแรกในปี พ.ศ. 2532 ผู้เข้าแข่งขันจะต้องมีอายุไม่เกิน 20 ปี และยังไม่เข้าเรียนในระดับมหาวิทยาลัย ข้อสอบประกอบด้วยคำถาม 5 ข้อ มีคะแนนเต็มข้อละ 7 คะแนน มีเวลาทำข้อสอบทั้งหมด 4 ชั่วโมง

 รางวัล 
เกณฑ์ในการให้รางวัลมีดังนี้ 
 เหรียญทอง ต้องได้คะแนนอย่างน้อย m + σ คะแนน
 เหรียญเงิน ต้องได้คะแนนอย่างน้อย m + σ/3 คะแนน
 เหรียญทองแดง ต้องได้คะแนนอย่างน้อย m - σ/3 คะแนนเมื่อ m คือคะแนนเฉลี่ยของผู้เข้าแข่งขัน และ σ คือส่วนเบี่ยงเบนมาตรฐานของคะแนนนอกจากนี้ สำหรับแต่ละประเทศ
 จำนวนเหรียญทองจะต้องไม่เกิน 1 เหรียญ
 จำนวนเหรียญทองและเหรียญเงินรวมกันจะต้องไม่เกิน 3 เหรียญ
 จำนวนเหรียญทองและเหรียญเงินและเหรียญทองแดงรวมกันจะต้องไม่เกิน 7 เหรียญ
 ประกาศเกียรติคุณ สำหรับผู้ที่ไม่ได้รับเหรียญรางวัล แต่ผ่านเกณฑ์ที่กำหนด โดยในแต่ละปี เกณฑ์ที่กำหนดจะแตกต่างกันออกไป
# ภาษามอแกลน
ภาษามอแกลน (Moklen) เป็นภาษาในตระกูลออสโตรนีเชียน ซึ่งพูดอยู่ทางตะวันตกเฉียงใต้ของประเทศไทย ตั้งแต่จังหวัดภูเก็ตถึงจังหวัดพังงา มีผู้พูดราว 1,500  (พ.ศ. 2527) – 4,000 คน (พ.ศ. 2543) ได้รับอิทธิพลจากภาษากลุ่มมอญ-เขมรและภาษาไทยมาก
 
 อ้างอิง 
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

มอแกลน
# ภาษามอแกน
ภาษามอแกน  หรือภาษามอเก็น ภาษาเมาเก็น ภาษาบาซิง หรือ เซลุง, ซาลอง, ซะโลน และชาวเกาะ เป็นภาษาในตระกูลภาษาออสโตรนีเชียน ภาษากลุ่มมาลาโย-โพลีเนเซีย สาขามาเลย์อิกซึ่งพูดกันทางใต้ของประเทศพม่าลงมา ตั้งแต่เมืองมะริดลงมาทางใต้ พบมากในบริเวณเกาะของพม่าภาคใต้และคาบสมุทรเมกุย (ประมาณ 7,000 คน) ไปจนถึงจังหวัดระนอง จังหวัดพังงา จังหวัดภูเก็ต จังหวัดกระบี่ ของประเทศไทย

ใกล้เคียงกับภาษามอเกลน และมีความสัมพันธ์กับภาษาอูรักลาโอ้ย เรียงประโยคแบบประธาน-กริยา-กรรม เป็นชาวประมง ใช้ชีวิตส่วนใหญ่อยู่ในเรือ นับถือความเชื่อดั้งเดิมหรือเป็นมุสลิม
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

มอแกน
มอแกน
# ภาษาปาลูลา
ภาษาปาลูลา หรือภาษาพาลูรา ภาษาอัศเรตี ภาษาดังคาริกวาร์ (ชื่อนี้ใช้โดยชาวโควาร์) มีผู้พูด 10,000 คน ในหุบเขาอัศเรตและบิโอรี เช่นเดียวกับในเทือกเขาปูร์ (หรือปูริคัล) ในหุบเขาศิขิ และมีบางส่วนในหุบเขากัลกาตักในตำบลชิตรัล จังหวัดฟรอนเทียร์ตะวันตกเฉียงเหนือของปากีสถาน ภาษาที่ใกล้เคียงกันมีผู้พูดในหมู่บ้านเซาในอัฟกานิสถาน และตำบลคีร์ หมู่บ้านคาลโกตประชาชนในหุบเขาอัศเรตมีความสำคัญเพราะเป็นทางเปิดหลักเข้าสู่ชิตรัล คนส่วนใหญ่เข้าสู่ชิตรัลผ่านทางยอดเขาโลวารี สูง 10,230 ฟุต เพื่อเชื่อมต่อระหว่างชิตรัลกับตำบลคีร์และส่วนอื่นๆของปากีสถาน จะเข้าสู่อัศเรตเพื่อตรวจเครื่องแต่งกาย
	
ผู้คนในอัศเรตมีต้นกำเนิดจากชิลาสในลุ่มแม่น้ำสินธุ พวกเขาเป็นผู้เฝ้าทางเข้าสู่ชิตรัล มีหลักฐานสนับสนุนจากจารึกท้องถิ่นและบันทึกทางประวัติศาสตร์ อย่างไรก็ตามนอกจากข้อเท็จจริงที่ว่าประชาชนในชิลาสปัจจุบันพูดภาษาชีนาที่ใกล้เคียงกันแล้ว ความเชื่อมต่ออย่างอื่นได้สูญหายไปหมด

ภาษาปาลูลาอยู่ในกลุ่มดาร์ดิก ในหมู่บ้านบางแห่ง ผู้พูดภาษาปาลูลาเริ่มน้อยลง หรือมีการเปลี่ยนแปลงไปสู่ภาษาโควาร์ที่มีผู้พูดมากกว่า อย่างไรก็ตาม ผู้พูดภาษาปาลูลากลุ่มหลักในบิโอรีและอัศเรต ยังคงใช้ภาษาปาลูลา มีการตั้งสมาคมเพื่อสนับสนุนการใช้ภาษาปาลูลา เพื่ออนุรักษ์ภาษา วัฒนธรรมและประวัติศาสตร์ มีการพัฒนาระบบการเขียน พิมพ์หนังสือในช่วง พ.ศ. 2547 – 2549
# พาวเวอร์เรนเจอร์ ซีโอ
พาวเวอร์เรนเจอร์ ซีโอ  เป็นซี่รี่ส์ พาวเวอร์เรนเจอร์ ลำดับที่ 3 ได้ซื้อลิขสิทธิ์มาจากขบวนการนักสู้  โอเรนเจอร์ ออกอากาศเมื่อวันที่ 20 เมษายน ถึงวันที่ 27 พฤศจิกายน ค.ศ. 1996 มีจำนวนตอนทั้งหมด 50 ตอน

 เนื้อเรื่อง 

 ตัวละคร 
 ตัวละครหลัก 
 Zeo Ranger V  / Tommy Oliver
อดีตไวท์เรนเจอร์ ซึ่งเขาได้กลายมาเป็นหัวหน้าทีม เรดเรนเจอร์
 Zeo Ranger IV  / Adam Park
อดีตแบล็คเรนเจอร์ เขาได้รับพลังซีโอคริสตัลไปเป็นกรีนเรนเจอร์
 Zeo Ranger III / Rocky DeSantos
อดีตเรดเรนเจอร์ ได้รับพลังเป็น บลู เรนเจอร์
 Zeo Ranger II / Tanya Sloan
หญิงสาวจากประเทศแอฟริกาใต้ ซึ่งกลายมาเป็นเรนเจอร์คนเดียวกับ AISHA 
 Zeo Ranger I / Katherine Hillard
อดีตพิงค์เรนเจอร์ได้รับพลังเป็นซีโอเรนเจอร์
 Gold Zeo Ranger / Trey of Triforia
นักรบ 3 คนซึ่งมอบพลังให้กับ Jason
 Gold Zeo Ranger / Jason Lee Scott
อดีตหัวหน้าทีมเรดเรนเจอร์ ซึ่ง TREY นั้นได้มอบพลังคฑาทองให้กับเขาจนได้กลายเป็น Gold Zeo Ranger

 พันธมิตรของเหล่าเรนเจอร์ 
ซอร์ดอน
ผู้คัดเลือกเหล่าพาวเวอร์เรนเจอร์
อัลฟ่า 5
หุ่นยนต์ผู้ช่วยของพาวเวอร์เรนเจอร์เป็นผู้สร้างพลังซีโอคริสตัลขึ้นมา
Billy Cranston
อดีตบลูเรนเจอร์คราวนี้ยังช่วยเหล่าพาวเวอร์เรนเจอร์อยู่
Farkus "Bulk" Bulkmeier

 อาวุธ อุปกรณ์ และ พาหนะของ PR Zeo 
Zeonizers เป็นอุปกรณ์แปลงร่างของ PR Zeo ทั้ง 5
Zeo Laser Pistol เป็นปืนประจำตัวของ PR Zeo 
Zeo Blade เป็นดาบประจำตัวของ PR Zeo
Zeo Power Weapons
Sword เป็นอาวุธประจำตัวของ Zeo Ranger V - Red
Hatchets เป็นอาวุธประจำตัวของ Zeo Ranger IV - Green
Axes เป็นอาวุธประจำตัวของ Zeo Ranger III - Blue
Double Clubs เป็นอาวุธประจำตัวของ Zeo Ranger II - Yellow
Disc เป็นอาวุธประจำตัวของ Zeo Ranger I - Pink
Zeo Blaster เกิดจาการรวมของวาวุธ 5 ชนิด ได้แก่ Sword , Hatchets , Axes , Double Clubs และ Disc
Golden Power Staff เป็นอาวุธของ Gold Zeo Ranger
Defender Wheel 
Zeo Cannon
Zeo Jet Cycles เป็นจักรยานยนต์ของ PR Zeo ทั้ง 5

 Megazord 
Zeo Megazord
Zeo Zord V
Zeo Zord IV
Zeo Zord III
Zeo Zord II
Zeo Zord I
Red Battlezord
Zeo Mega Battlezord
Pyramidas
Zeo Ultrazord carrier mode
Zeo Ultrazord warrior mode
Super Zeo Megazord
Super Zeo Zords V
Super Zeo Zords IV
Super Zeo Zords III
Super Zeo Zords II
Super Zeo Zords I
Warrior Wheel
Auric the Conqueror

 ศัตรูของPR Zeo 
 ราชามอนโด
 ราชินีมาชิน่า
 เจ้าชาย สปล็อกเก็ต
 Klank กับ Orbus
 Louie Kaboom 
 Archerina
 ริต้า กับ เซ็ต
 ริโต้ กับ กอร์ด้า
# ภาษาบัลติ
บัลติ (, อักษรแนสแทอ์ลีก: , อักษรทิเบต: སྦལ་ཏི།,) เป็นภาษากลุ่มทิเบตที่พูดโดยชาวบัลติในภูมิภาคบัลติสถานที่กิลกิต-บัลติสถาน ประเทศปากีสถาน, หุบเขานุบราในอำเภอเลฮ์ และอำเภอคาร์กิล ลาดัก ประเทศอินเดีย ภาษานี้มีความแตกต่างจากภาษาทิเบตมาตรฐาน โดยเสียงพยัญชนะบางเสียงที่ไม่ออกเสียงในภาษาทิเบตสมัยใหม่ยังคงออกเสียงในภาษาบัลติ

 ประวัติ 
บัลติสถานมาจากภาษากรีก Byaltae ที่มาจาก sBal-ti ซึ่งในภาษาทิเบตหมายถึงลำธาร ปโตเลมีได้กล่าวถึงดินแดนนี้ไว้ในประวัติศาสตร์สมัยพระเจ้าอเล็กซานเดอร์มหาราช เรียกดินแดนนี้ว่า Byaltae คำบัลติสถานมาจากภาษาเปอร์เซีย Baltiyul “บ้านเกิดของชาวบัลติ” ในสมัยของกษัตริย์มักโปน ชาวบัลติเคยเข้าไปรุกรานลาดัก ทิเบตตะวันออกรวมทั้งคลิกัตและชิตรัล เป็นการแสดงแสนยานุภาพทางทหาร ผู้ที่อยู่ในบัลติสถานแม้จะมีเผ่าพันธุ์ต่างกันก็เรียกว่าชาวบัลติทั้งสิ้น ชาวทิเบตเป็นกลุ่มใหญ่สุด มีประมาณ 60% ชาวบัลติอาศัยอยู่ทั้งสองฝั่งของแม่น้ำสินธุจากการ์กิลทางตะวันออกไปยังหรโมศทางตะวันตก และจากเทือกเขาการาโกรัมทางเหนือไปยังที่ราบคีโอไซทางใต้ 

ประชากรส่วนใหญ่มีต้นกำเนิดมาจากชาวทิเบต โดยประชากรเหล่านี้อพยพมาในเวลาต่างๆกันในอดีต ภาษาที่พูดเป็นสาขาของภาษาทิเบตโบราณ มีชาวชีนบางส่วนพูดภาษาชีนา รูปแบบปัจจุบันของภาษาบัลติได้อิทธิพลจากภาษาบูรุซักกี ภาษาตุรกีและภาษาอูรดู รวมทั้งได้อิทธิพลจากวรรณกรรมอิสลามภาษาเปอร์เซียด้วยทำให้มีความแตกต่างจากภาษาทิเบตที่เป็นต้นกำเนิดมากขึ้น
	
ภาษาบัลติใกล้เคียงกับภาษาทิเบตสำเนียงคามมากกว่าสำเนียงอูซังและอัมโด จึงเป็นไปได้ว่าชาวทิเบตที่เข้าสู่บัลติสถานมาจากแคว้นคาม นักวิชาการบางกลุ่ม เช่น Rever and H.A. Jascke ถือว่าภาษาบัลติเป็นสำเนียงตะวันตกสุดของภาษาทิเบต ไม่ถือเป็นภาษาเอกเทศต่างหาก

สัทวิทยา
พยัญชนะ
ริมฝีปากฟัน/ปุ่มเหงือกปลายลิ้นม้วนหลังปุ่มเหงือกเพดานปากเพดานอ่อนลิ้นไก่เส้นเสียงหยุดไม่ก้องธนิตก้องกักเสียดแทรกไม่ก้องธนิตก้องเสียดแทรกไม่ก้องก้องนาสิกลิ้นกระทบข้างลิ้นเรียบงึมงำเปิด

 สามารถมีหน่วยเสียงย่อยเป็น , , 
 สามารถมีหน่วยเสียงย่อยเป็น 
 สามารถมีหน่วยเสียงย่อยเป็น 

สระ
หน้ากลางหลังปิดกลางเปิด

 หน่วยเสียงย่อย  ได้ยินเป็น 
หน่วยเสียงย่อย  ได้ยินเป็น 

 อักษร 
ภาษาบัลติเคยมีอักษรเป็นของตนเองเรียกอักษรบัลติ ซึ่งเป็นอักษรแบบเดียวกับอักษรทิเบต ต่อมาถูกแทนที่ด้วยอักษรอาหรับแบบอูรดูเมื่อราว พ.ศ. 2200
 
ปัจจุบันได้มีการสนับสนุนให้ชาวบัลติกลับมาใช้อักษรของตนเองเพื่อรักษาวัฒนธรรมดั้งเดิมของตนไว้ อักษรชนิดนี้มีใช้หลังจากที่ชาวทิเบตประดิษฐ์อักษรของตัวเองขึ้น และแพร่เข้าสู่บัลติสถานเมื่อราว พ.ศ. 1270 ใช้ในงานเขียนทางศาสนาและเป็นอักษรราชการ จนเมื่อราว พ.ศ. 2100เมื่อราชวงศ์มักโปนมีอำนาจและมีความสัมพันธ์กับราชวงศ์โมกุลของอินเดีย ภาษาเปอร์เซียเข้ามามีบทบาทเหนือกว่าภาษาบัลติ และเมื่อบัลติสถานถูกรวมเข้ากับปากีสถาน เมื่อ พ.ศ. 2491 ภาษาอูรดูและภาษาอังกฤษเข้ามามีบทบาทมากจนแทบจะไม่มีการประดิษฐ์คำใหม่ในภาษาบัลติเลย โดยใช้คำจากภาษาอูรดูและภาษาอังกฤษแทน
# แฟนตาเซีย (ดนตรี)
แฟนตาเชีย (บางครั้งสะกดเป็น fantasy, fancy) หรือ ฟ็องแตซี  เป็นบทเพลงบรรเลงที่ประพันธ์ขึ้นตามอารมณ์และความคิดของคีตกวีที่ไม่มีรูปแบบฉันทลักษณ์ตายตัว คีตกวีอาจนำทำนองเบ็ดเตล็ดที่นิยมกันมาจัดลำดับ ปรุงแต่ง เปลี่ยนแปลง เปลี่ยนเครื่องดนตรีเพื่อให้ถูกใจผู้ฟัง

ตัวอย่างเพลงประเภท Fantasia

Fantasia - Impromptu in C-sharp minor, Op.66 - Chopin

Fantasia and Fugue in G minor for Organ - Bach

Hungarian Fantasy for Piano and Orchestra - Liszt
# มินูเอ็ต
thumb|right|250px|การเต้นรำมินูเอ็ตในยุคเรอเนซองส์ โดยมีหลักฐานที่ชัดเจน
มินูเอ็ต (อังกฤษ: minuet) หรือ เมนูเอ็ต (ฝรั่งเศส: menuet)คำว่า มินูเอ็ต มาจากคำว่า Menu ภาษาละติน Munutus ซึ่งแปลว่า "เล็ก ๆ" เพราะมินูเอ็ตเป็นเพลงขนาดเล็กเล่นตามราชสำนัก  มีอัตราจังหวะ 3/4 คล้ายเพลงวอลซ์  ฌอง แบปติสท์ ลุลลี ซึ่งเป็นผู้ริเริ่มนำเพลงจังหวะมินูเอ็ตมาใช้ แล้วมินูเอ็ตก็ได้รับความนิยมในหมู่ขุนนาง การเต้นรำมินูเอ็ตนั้น จะให้นักเต้นรำเลือกคู่ แล้วก็เต้นรำกันไปตามจังหวะของเพลง

แล้วจากนั้น โยฮันน์ เซบาสเตียน บาคและจอร์จ เฟรดริก ฮันเดลได้ยืมความคิดแล้วมาแต่งในฉบับของตัวเอง เพลงมินูเอ็ตก็จะเป็นแบบยุคบาโรค โดยมีอัตราจังหวะ 3/8 หรือ 6/8 เพลงมินูเอ็ตจะเป็นเพลงประกอบตอนท้าย ๆ ของเพลงโอเวอเจอร์ของอิตาลีด้วย ผลงานมินูเอ็ตของบาค ปรากฏอยู่ใน Orchestral Suite โดยบางบทจะมีเพลงเต้นรำมินูเอ็ตรวมอยู่ด้วย

มินูเอ็ตได้รับความนิยมจนถึงยุคคลาสสิกได้มีการปฏิวัติทางดนตรีอย่างมาก ได้มีแนวคิดใหม่ ๆ โดยการใช้มินูเอ็ตเป็นท่อนที่ 3 ในซิมโฟนี  โดย โยเซฟ ไฮเดิน ได้วางรากฐานของดนตรีประเภทคอนแชร์โต้ ซิมโฟนีและโซนาต้า โดยให้ท่อนที่ 3 ใช้ทำนองเพลงแบบมินูเอ็ต โมซาร์ทก็ได้นำความคิดของไฮเดินมาใช้เหมือนกัน  แต่ต่อมาในยุคของ
เบโธเฟ่นที่กำลังจะเข้าสู่ยุคโรแมนติก เบโธเฟ่นได้เปลี่ยนแปลงให้ท่อนที่ 3 จากลักษณะมินูเอ็ตเป็นรอนโด้หรือสแกร์โซแทน  หลังจากนั้นมาความคิดของเบโธเฟ่นก็เป็นที่นิยม

มินูเอ็ตที่มีชื่อเสียง คือ Menuet BWV 113-116 ของบาค มินูเอ็ตของลุยจิ บอคเคอรินี่(Luigi Boccherini) และบางช่วงในอุปรากรเรื่องดอน โจวานนี ของโมซาร์ท
# ไชยา สุริยัน
ไชยา สุริยัน หรือชื่อจริง หม่อมหลวงอภิรัฐ จรูญโรจน์ (7 มิถุนายน พ.ศ. 2477 - 26 ตุลาคม พ.ศ. 2533) นักแสดงเจ้าบทบาท เจ้าของรางวัลตุ๊กตาทอง นักแสดงนำชายยอดเยี่ยม 3 ปี ซ้อน ระหว่างปี พ.ศ. 2505 - พ.ศ. 2507

ประวัติ
ไชยา สุริยัน เป็นบุตรชายของหม่อมราชวงศ์เจริญ จรูญโรจน์ กับนางระเบียบ จรูญโรจน์ ณ อยุธยา มีพี่สาว 1 คน คือ หม่อมหลวงบุญสนอง จรูญโรจน์ เข้าสู่วงการโดยการชักนำของสุรพงศ์ โปร่งมณี และศิริ ศิริจินดา แสดงภาพยนตร์เรื่องแรกคือ "เห่าดง" บทประพันธ์เรื่องแรกของพนมเทียนคู่กับอมรา อัศวนนท์ เมื่อ พ.ศ. 2500

ไชยาได้สมรสกับเทียมแข กุญชร ณ อยุธยา บุตรสาวของหม่อมหลวงขาบ กุญชร มีบุตรหญิงชายด้วยกัน 3 คนและถึงแก่กรรมด้วยโรคมะเร็ง เมื่อวันที่ 26 ตุลาคม พ.ศ. 2533 อายุ 56 ปี มีพิธีพระราชทานเพลิงศพ ณ วัดเทพศิรินทราวาสราชวรวิหาร

 รางวัล  
ไชยา สุริยัน เป็นพระเอกคนแรกที่ได้รับรางวัลตุ๊กตาทอง 3 ปีซ้อน  

 ได้รางวัลตุ๊กตาทอง ครั้งที่ 5 ประจำปี พ.ศ. 2505 จากเรื่อง "เรือนแพ" คู่กับมาเรีย จาง (ดาราของชอว์ บราเดอร์ส)
 ได้รางวัลตุ๊กตาทอง ครั้งที่ 6 ประจำปี พ.ศ. 2506 จากเรื่อง "ภูติพิศวาส"  คู่กับเพชรา เชาวราษฎร์ 
 ได้รางวัลตุ๊กตาทอง ครั้งที่ 7 ประจำปี พ.ศ. 2507 จากเรื่อง "ธนูทอง"  คู่กับพิศมัย วิไลศักดิ์

 ผลงานภาพยนตร์ 
 ฟ้าคะนอง (2513) รับบท พี่ใหญ่ (กีรติ)
 โทน (2513) รับบท โทน / เปิ่น
 ค่าของคน (2514) รับบท ลักษณ์
 ราชินีบอด (2514)
 วิมานสีทอง (2514) รับบท วิมาน พรหมอินทร์
 กว่าจะรักกันได้ (2514) รับบท ปวุติ
 สะใภ้หัวนอก (2514) รับบท รังสรรค์
 ไอ้หนุ่มบ้านนา (2514) 
 ดาบคู่สะท้านโลกันต์ (2514) รับบท ซีเหวิน
 รุ้งทอง (2514) รับบท ชิงชัย
 ยั่วรัก (2514) 
 น้องนางบ้านนา (2514)
 นางฟ้าชาตรี (2515)
 นี่แหละรัก (2515) รับบท คัมภีร์
 หยาดฝน (2515)
 วิวาห์ลูกทุ่ง (2515) รับบท เศก
 ขวัญใจลูกทุ่ง (2515) รับบท โชติ
 ธนูสวาท (2516) รับบท อิสรา นฤบดี
 ผาเวียงทอง (2516)
 พรานเพชฌฆาต (2516) รับบท นนท์
 แหวนทองเหลือง (2516) รับบท กฤษฎา ดำรงค์พร
 มหาอุตม์ (2519) รับบท เด่น นาดอน
 แซ่บ (2519) รับบท วิออกเห็นลม
 คมเฉือนคม (2519) รับบท วิเศษ สัมฤทธิ์/แดง โพธิ์ดำ
 หัวใจที่ไม่อยากเต้น (2520)
 ขยี้มือปืน (2520)
 สืบยัดไส้ (2521)
 พ่อเสือลูกสิงห์ (2521)
 มรกตดำ (2526) รับบท ไชยา
 นักเลงร้อยคม (2526) รับบท พ่อเลี้ยงคำสิงห์ 
 ปิดตำราฆ่าโหด (2526)
 เหยี่ยวดง (2526)
 อั้งยี่ (2526)
 เพลิงพิศวาส (2527) รับบท พ่อเลี้ยง
 สาวบัวตอง (2527)
 นักเพลงผู้ยิ่งใหญ่ (2527) รับบท ไชยา
 ลวดหนาม (2527)
 ไอ้โหด.357 (2527) รับบท ฉัตร
 พูดด้วยปืน (2527) รับบท อาเขต
 ปืนประกาศิต (2527)
 สวัสดีความรัก (2528)
 ขุมทองแม่น้ำแคว (2528) รับบท ชิงชัย
 3 สิงห์เมืองนคร (2528)
 เปิดบัญชีฆ่า (2529) รับบท ไชยันต์
 วายร้าย 4 คิงส์ (2529) รับบท หัวหน้าตำรวจ
 พรานภูเขา (2530)
 ปล้นข้ามโลก (2530) รับบท ประสงค์
 Dead Target (2534) ภาพยนตร์ฮ่องกง

 ละครโทรทัศน์ 
 ดั่งดาวเดือน ช่อง 9 (2522)

 ผลงานกำกับภาพยนตร์ 
 ธนูสวาท (2516)
 งิ้วราย (2518)
 พ่อเสือลูกสิงห์ (2521)
 สาวบัวตอง (2527)

 ผลงานกำกับละคร 

 พ่อเสือลูกสิงห์ (2521)
 ธนูทอง (2523)

 ลำดับสาแหรก